บาทเปิด 31.31 บาทต่อดอลล่าร์
เงินบาทเปิดตลาด 31.31 บาทต่อดอลล่าร์  มองกรอบวันนี้ 31.20-31.35 ตลาดกังวลสงครามการค้าจีน-สหรัฐฯ
23 มี.ค. 2561

เงินบาทเปิดตลาด 31.31 บาทต่อดอลล่าร์  มองกรอบวันนี้ 31.20-31.35 ตลาดกังวลสงครามการค้าจีน-สหรัฐฯนักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.31 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 31.25 บาท/ดอลลาร์ล่าสุดเงินบาทกลับไปแข็งค่าอยู่ในระดับ 31.25 บาท/ดอลลาร์ โดยทิศทางของเงินบาทวันนี้คาดว่าจะพักตัว ซึ่งตลาดรอดูการตอบโต้ทางการค้าของจีนที่มีต่อสหรัฐฯ ภายหลังจากที่สหรัฐฯ ออกมาตรการตอบโต้ทางการค้าแก่จีน โดยการประกาศจะเก็บภาษีนำเข้าสินค้าต่างๆ จากจีนในวงเงินถึง 6 หมื่นล้านดอลลาร์ เป็นเหตุให้ตลาดกังวลว่าจะเกิดสงครามการค้าระหว่าง 2 ประเทศ "วันนี้เงินบาทคงจะเริ่มพักตัว เพราะตลาดรอดูว่าจีนจะโต้กลับสหรัฐฯ อย่างไร ตอนนี้ตลาดหุ้นก็แดงกันเกือบหมด" นักบริหารเงินระบุ